**אֹסֶם השקעות בע"מ** המוכרת בשמה המקוצר "**אסם**" היא קבוצת חברות מזון ישראלית גדולה, הנשלטת על ידי תאגיד המזון השווייצרי נסטלה, המחזיק ב-100% ממניותיה.

רון למלחמה בוזזזזז יא גרועים
----------------------------

### הקמה

פוטומונטאז' של מייסדי אסם. מימין לשמאל: עזריאל וייל, משה קצמן, שמשון וילמרסדורף, פרנץ קליין, אויגן פרופר, יעקב לורש, אליהו חרפק
חברת **אסם** הוקמה בספטמבר 1942, כחברת שיווק משותפת לחמישה יצרנים: "אטריות" מירושלים, "עססית", ו"אורינט" מרמת גן ו"הדגן" ו"ציון" מתל אביב. בין מייסדי החברה נמנו אויגן פרופר (אביהם של דן פרופר וגד פרופר), ד"ר פרנץ קליין, יעקב לורש, עזריאל ויל, שמשון וילמרסדורף, משה קצמן ואליהו חרפק. שמה של החברה מייצג את מהותה של החברה בראשיתה: אסם של תוצרת של בתי חרושת שונים. השם נלקח מתפילתו של הכהן הגדול ביום הכיפורים: ""שֶׁתְּהֵא הַשָּׁנָה הַזּאת שְׁנַת אֹסֶם"".

בהמשכה של שנת 1942 הצטרף לחברה בית חרושת "כתר". ביוני 1943, נפתח סניף בחיפה.

### התרחבות

עד אוגוסט 1943, הצטרפו עוד בתי חרושת והחברה טענה לייצור 80% משוק האטריות בארץ ישראל. בשנת 1946 הוקם המפעל הראשון של החברה בבני ברק. בקיץ 1947, חנכה החברה מפעל משותף בבני ברק. בתחילה ייצרה אסם אטריות ומקרונים. אחרי קום המדינה, עם העלייה ההמונית, וכדי לספק את צורכיהם של בני עדות המזרח, שהיו מורגלים לאורז וקוסקוס, החלה החברה לייצר מוצר חדש - פתיתים אפויים, אשר להם צורה הדומה לאורז. הפתיתים זכו לכינוי "אורז בן-גוריון" ובארצות הברית ובמדינות נוספות מכונים הפתיתים האפויים "קוסקוס ישראלי".

בשנת 1952, החלה החברה לייצר שקדי מרק, שנקראו אז שקדי ביצים. כמו-כן ייצרה החברה בשנות ה-50, תבלין וגלידה.

בשנת 1959, הקימה בניין נוסף במפעל, לייצור אבקות רוטב ואבקות מרק. בנוסף, ניסתה אסם להחדיר לשוק מספר מוצרים שלא צלחו: בליל עוגה תחת השם: "מעוג אסם" ו"עגברוני" מקרוני בלול ברסק עגבניות. באותה שנה התחילה אסם לייצא, והקימה את **Osem UK** בלונדון.

בשנת 1964, נחנך מפעל החטיפים של החברה בחולון, והתחיל פיתוח חטיף בוטנים בשם במבה.
בשנת 1968, פיתח דן פרופר את הביסלי, במטרה לנצל בצורה טובה יותר את המכונות לייצור פסטה שהיו במפעל.

בשנת 1970 רכשה אסם את מפעל "לחמנו" ונכנסה גם לשוק מוצרי המאפה. בשנת 1972 העסיקה אסם כ-750 עובדים. באותה שנה החלה אסם לייצר ביסקוויטים.

באפריל 1975 נפתח ביקנעם עילית מפעל לייצור פסטה ומאכלי בצק אחרים.

בשנת 1976 נרכשו קרקעות בפתח תקווה ועליהם חנכה אסם מפעל רטבים. בנוסף, הוקמו במתחם גם משרדי ההנהלה, ומרכז ההפצה המרכזי (פעלו במקום עד 2008). ההנהלה עברה ב-1980 מתל אביב לפתח תקווה.
ב-1981 רכשה הקבוצה את יצרנית הביסקוויטים פרומין על מפעליה בבני ברק ובשדרות, וב-1982 את קונדיטוריית ערגל (אשר המוצר המפורסם שלה הוא עוגיות "הערגליות"). בשנת 1986 הוקם מפעל מרקים חדש בשדרות.
בשנת 1988 נרכשה חברת עסיס בע"מ בנתניה.

בשנת 1992 הפכה אסם לחברה ציבורית תוך הנפקת 25% ממניותיה בבורסת תל אביב.
הרכישה המשמעותית ביותר של אסם הייתה ב-1993, כאשר רכשה 58% אחוזים מטבעול, יצרנית המזון הצמחי מקיבוץ לוחמי הגטאות.
בכך נכנסה אסם גם לתחום המזון הקפוא. במרץ 2010 הושלמה רכישת החברה על ידי אסם, ויתרת החזקות הקיבוץ בחברה נמכרו לאסם ב-462 מיליון שקל המשקפים שווי של 1.1 מיליארד שקל לחברה.
ב-1994 נכנסה אסם לשותפות עם מפעל "מגדנות הבית", שבו מיוצר קו העוגות של החברה.

בשנים אלו המתחרה העיקרית של אסם בישראל הייתה חברת ויטה. סיסמת הפרסום למותג אסם הייתה (בליווי זמריר ברדיו) "זה טוב, זה טוב, זה אסם!".

### שיתוף פעולה עם נסטלה

בעקבות ועידת מדריד והסרת החרם הערבי על חברות הסוחרות עם ישראל נפתחה בפני אסם האפשרות ליצירת שותפות אסטרטגית עם יצרן מזון בינלאומי. לאחר שניהלה משא ומתן עם כמה חברות בינלאומיות, בחרה אסם ב"נסטלה". בשנת 1995 נחתם הסכם לשיתוף פעולה עם נסטלה. במסגרת ההסכם הוחלט על תחילת יבוא מוצרי נסטלה לישראל, הוסכם על העברת ידע בנושאי מחקר ופיתוח של מוצרים, מערכות מידע וטכנולוגיות מזון.

בנוסף רכשה אסם את יצרנית הבשר הקפוא "מילי מזון איכות" ומיזגה ב-1995 את פעילותה עם חברת טבעול. בנוסף, החל המפעל בשדרות בייצור שמן.

בשנת 1996 רכשה נסטלה 10% ממניות קבוצת אסם.

בשנת 1997 רכשה אסם את השליטה ב"סלטי צבר". כמו כן, הקימה אסם מיזם משותף עם חברת "גלידות טנא נגה" שבבעלות "תנובה" לייצור ושיווק גלידה תחת המותג האיטלקי "מוטה" (Motta).

משאית חלוקה של גלידות נסטלה
בשנת 1998 הגדילה נסטלה את החזקותיה בקבוצת אסם ל-47%.

באותה שנה רכשה אסם 50% ממפעל החמוצים של בית השיטה ומיזגה את החברה לתוך פעילותה של חברת "עסיס".

בשנת 2003 רכשה אסם את חלקה של תנובה ב"גלידות נסטלה".

באוגוסט 2006 הכריזה אסם על רכישתה של "בונז'ור" תמורת 117 מיליון ש"ח מידי אליעזר פישמן. לפני הרכישה, רווחי בונז'ור, רשת שיווק וייצור מוצרי מאפה קפואים למפעלים, צמחו בקצב דו ספרתי מדי שנה.

ביוני 2008, חנכה אסם מרכז לוגיסטי באזור התעשייה חבל מודיעין, הסמוך לשוהם. למרכז זה מועברים מאז מוצרים מכל שמונת המפעלים של הקבוצה וכן מוצרים שהיא מייבאת מחו"ל. המוצרים היבשים, המצוננים והקפואים מאופסנים שם עד להפצתם לחנויות. כמו כן שוכנים במרכז משרדי ההנהלה.

ביולי 2010 העניק ארגון "מעלה" דירוג קטגורית פלטינה לחברה.

ב-20 באפריל 2016 רכשה נסטלה את שאר מניותיה של אסם מבעלי המניות האחרים, ואסם חדלה להיות חברה ציבורית והפכה לחברה פרטית בבעלות מלאה של נסטלה.

ב-1 בינואר 2020 מכרה את בית השיטה לחברת דין שיווק וקליה.

ב-9 במאי 2023 הודיעה אסם כי היא מפסיקה לייצר את מוצרי הקמח שלה, ביניהם המותג המוביל בחברה "קמח תופח", מפאת עלויות גבוהות של הקמח.

מנהלים
------

אסם נוהלה במשך שנים על ידי דן פרופר, אשר הוביל את אסם לשותפות עם נסטלה. ביולי 2006 החליף גזי קפלן את דן פרופר כמנכ"ל החברה ופרופר הפך ליו"ר דירקטוריון החברה. המנכ"ל הנוכחי הוא אבי בן אסאייג.

בעלות
-----

בשנת 1992 הונפקה אסם בבורסה לניירות ערך בתל אביב. בשנת 1995 נכנסה אסם לשותפות בינלאומית עם תאגיד המזון "**נסטלה**" והחלה לשווק בישראל את מוצרי התאגיד השווייצרי, ובהם קפה נמס, שוקולד, דגני בוקר ומוצרי מטרנה. החל משנת 2000, החזיקה נסטלה ב-50.1% ממניות אסם, ובשנת 2014 עמד שיעור החזקותיה על 63.6%. הרוב המכריע של החזקות משפחת פרופר בחברה נמכרו.

ב-20 באפריל 2016 רכשה נסטלה את שאר מניותיה של אסם מבעלי המניות האחרים, ואסם חדלה להיות חברה ציבורית והפכה לחברה פרטית בבעלות מלאה של נסטלה.

סמל החברה
---------

הלוגו הראשון של אסם
לוגו אסם באנגלית
סמל אסם הנוכחי הוא עדכון שלישי של הסמל שנעשה על ידי סטודיו אסם, יוסי בלום ויצחק ירקוני בשנת 1997. הסמל המקורי צויר על ידי אוטה וליש בשנת 1942 ועודכן על ידי סטודיו מייקל פיטרס בלונדון ויצחק ירקוני בשנת 1984.

מותגי החברה
-----------

* **צבר** - מותג חומוס וסלטים.
* **טבעול** - מותג מזון צמחוני.
* **מטרנה** - מזון לתינוקות.
* **עסיס** - מותג מיצים ותרכיזים.
* **Nescafe** - מותג קפה של חברת נסטלה, שהפך, עוד לפני צירופו לאסם, לשם גנרי לקפה נמס בישראל.
* **פרפקטו** - פסטות ורוטבים.
* **במבה** - מותג חטיפי בוטנים ותירס.
* **גרבר** - דייסות לתינוקות.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אסם השקעות** |
| ויקישיתוף תמונות ומדיה בוויקישיתוף: **אסם השקעות** |

* 

* אתר האינטרנט הרשמי של אסם השקעות
* קרן צוריאל-הררי, היסטוריית האטריות הציונית, באתר כלכליסט, 27 במאי 2010
* סרטונים יהודה לייב פישמן מימון וג'יימס מקדונלד מבקרים במפעל אסם. יומני כרמל, נובמבר 1948 (התחלה 1:17)
* סרטונים יצחק בן-צבי מבקר במפעל אסם בבני ברק, יומני כרמל יוני 1953 (התחלה 2:46)
* ליאת רון‏, מקבלת מהמדינה כסף, אבל מעלה מחירים, באתר וואלה!‏, 4 בינואר 2022

הערות שוליים
------------

1. ↑  ארץ ישראל - ארץ אוכלת מקרונים, המשקיף, 29 בספטמבר 1942
2. ↑  האסם, משמר, 13 באפריל 1945
3. ↑  בתחילת שנות ה-2000 היו שקשרו את שם החברה עם המילה האנגלית במבטאה הישראלי Awesome שמשמעותה: 'מדהים', והחברה אף השתמשה בכך בפרסומיה.
4. ↑  בית חרושת לאטריות כתר, דבר, 19 בנובמבר 1942  

אסם, דבר, 12 בינואר 1943
5. ↑  אסם, המשקיף, 22 ביוני 1943
6. ↑  אחוד בתי חרושת לאטריות, המשקיף, 27 באוגוסט 1943
7. ↑  בית חרושת חדש לאטריות ומקרונים, המשקיף, 2 ביוני 1947
8. ↑  ימי החג הגיעו, דבר, 2 בספטמבר 1956
9. ↑  זה עתה הופיע, אבקת רוטב ואבקת מרק, דבר, 13 בנובמבר 1959  

4 הראשונים, דבר, 10 בנובמבר 1959
10. ↑  מעוג אסם, מעריב, 23 באוגוסט 1959
11. ↑  מוצר אסם חדש - עגברוני, דבר, 4 ביוני 1958  

עגבניות מקרוני עגברוני, מעריב, 6 במאי 1958
12. ↑  לידתו של מותג, באתר אינדקס - מזון ומשקה, 26 בדצמבר 2005
13. ↑  אטריות בלי לוקשען, דבר, 5 ביוני 1972
14. ↑  ועכשיו ביסקוויטים אסם, דבר, 8 בדצמבר 1972
15. ↑  אסם הצליחה להגדיל צריכת מוצרי הפסטה ב-20%, דבר, 1 במרץ 1976  
אסם מקימה בפ"ת מרכז שיווק ארצי, דבר, 14 בדצמבר 1978
16. ↑  עמירם כהן וג'קי חורי, מכירת טבעול - האקזיט של לוחמי הגטאות: "קיבוצניקים ראו כסף והסתנוורו", באתר TheMarker‏, 19 במרץ 2010
17. ↑  בטרם הייתה אסם השקעות
18. ↑  זה טוב זה טוב זה אסם הזמריר הראשוני, ותצלומי מודעות ישנות ובהן פרסומת זו
19. ↑  אמיר אייזנברג, ‏אסם תקים שותפות חדשה לייצור שימורים עם קיבוץ בית-השיטה, באתר גלובס, 20 במאי 1998
20. ↑  TheMarker digital, אסם רכשה את חלקה של תנובה בנגה גלידות ב-37.5 מיליון שקל, באתר TheMarker‏, 20 ביולי 2003
21. ↑  ורד שרון-ריבלין, ‏אסם רוכשת את בונז'ור מקבוצת פישמן תמורת 117 מיליון שקל, באתר גלובס, 2 באוגוסט 2006
22. ↑  יעל גרוס אנגלנדר ומישל אודי, ‏אסם חנכה מרכז לוגיסטי בחבל מודיעין בהשקעה של כ-400 מיליון שקל, באתר גלובס, 22 ביוני 2008
23. ↑  טבלת דירוג של ארגון מעלה
24. ↑  שני מוזס, ‏נפטרת מהחמוצים: אסם מוכרת את מפעל בית השיטה תמורת כ-55 מיליון שקל, באתר גלובס, 23 בספטמבר 2019
25. ↑  נווית זומר, פסטות, קטשופ ומטרנה: גם אסם שוב מעלה מחירים, ומפסיקה לייצר קמח תופח, באתר ynet, 9 במאי 2023
26. ↑  אתר למנויים בלבד עדי דברת, האם במבה וקוטג' הם מוצרים ישראליים?, באתר TheMarker‏, 10 במרץ 2013
27. ↑  שינוי במרשם בעלי מניות, באתר מאי"ה של הבורסה לניירות ערך
28. ↑  הפיכה לחברה פרטית ביום 20.4.16, באתר מאי"ה של הבורסה לניירות ערך

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5135151433044756420007
* WorldCat: viaf-5135151433044756420007

 |